wickkiey/tamil-wikipedia-markdown huggingface dataset:
# யூரோப்பியம்(II) தைட்டனேட்டு



**யூரோப்பியம்(II) தைட்டனேட்டு** (*Europium(II) titanate*) என்பது EuTiO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியம் மற்றும் தைட்டானியம் ஆகிய தனிமங்களின் கலப்பு ஆக்சைடான இச்சேர்மம் கருப்பு நிறத்தில் காணப்படுகிறது. பெரோவ்சிகைட்டு கட்டமைப்பில் யூரோப்பியம்(II) தைட்டனேட்டு படிகமாகிறது.  

## வரலாறு
EuTiO<sub>3</sub> முதன்முதலில் 1966ஆம் ஆண்டு மெக்கியூர், சாஃபர், இயோயெங்கு, ஆல்பெரின் மற்றும் பிக்கார்ட்டு ஆகியோரால் ஆய்வு செய்யப்பட்டது. காந்த அமைப்பை இவர்கள் ஆய்வு செய்தனர். இந்த சேர்மம் 21ஆம் நூற்றாண்டின் தொடக்கத்தில் (2001 முதல் 2015 வரை) அதிக கவனத்தைப் பெற்றது, ஏனெனில் TN = 5.5 கெல்வின் வெப்பநிலையில் குறைந்த வெப்பநிலை நிலை எதிர்ஃபெரோ காந்த நடத்தைக்கு மாறுகிறது. இது மின்கடத்தா மாறிலியில் குறிப்பிடத்தக்க செல்வாக்கைக் கொண்டுள்ளது.  

## தயாரிப்பு
உலர்ந்த Eu<sub>2</sub>O<sub>3</sub> சேர்மத்துடன் Ti<sub>2</sub>O<sub>3</sub> சேர்மத்தை 1:1 என்ற விகிதத்தில் கலந்து 1400 பாகை செல்சியசு வெப்பநிலையில் ஆர்கான் வாயுச் சூழலில் வினைபுரியச் செய்தால் யூரோப்பியம்(II) தைட்டனேட்டு உருவாகும்:  

: Eu<sub>2</sub>O<sub>3</sub> + Ti<sub>2</sub>O<sub>3</sub> -> 2 EuTiO<sub>3</sub>  

இவ்வினையில் யூரோப்பியம் ஒடுக்கப்படுகிறது, தைட்டானியம் ஆக்சிசனேற்றப்படுகிறது.  

## பண்புகள்
யூரோபியம்(II) தைட்டனேட்டு வெப்பநிலையைப் பொறுத்து இரண்டு வெவ்வேறு படிக வடிவங்களைக் கொண்டுள்ளது. கட்ட மாற்றம் 282 கெல்வின் வெப்பநிலையில் நிகழ்கிறது. குறைந்த வெப்பநிலை வடிவம் நாற்கோணப் படிக அமைப்பில் I4/mcm (இடைவெளி குழு எண். 140) என்ற இடக்குழுவில் a = 551.92(2) பைக்கோமீட்டர், c = 781.64(8) பைக்கோமீட்டர் (90 கெல்வின் வெப்பநிலையில் அளவிடப்படுகிறது) என்ற அணிக்கோவை அளவுருக்களுடன் படிகமாகிறது. உயர் வெப்பநிலை வடிவம் Pm3m (இடைவெளி குழு எண். 221) என்ற இடக்குழுவுடன் a = 390.82(2) பைக்கோமீட்டர் (300 கெல்வின் வெப்பநிலையில் அளவிடப்படுகிறது) ஒரு கனசதுர வடிவத்தில் படிகமாகிறது. குறைந்த வெப்பநிலை வடிவத்திலிருந்து உயர் வெப்பநிலை கட்டத்திற்கு மாறும் படிக அமைப்பின் நிலைமாற்ற வெப்பநிலை அதிகரிக்கும் அழுத்தத்துடன் அதிகரிக்கிறது. யூரோப்பியம்(II) தைட்டனேட்டு 5.5 கெல்வின் வெப்பநிலைக்கு கீழே எதிர்ஃபெரோ காந்தமாக மாறுகிறது.
# முசாப்பர்பூர் சட்டமன்றத் தொகுதி


**முசாப்பர்பூர் சட்டமன்றத் தொகுதி** *(Muzaffarpur Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. இது முசாப்பர்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 தொகுதிகளில் முசாப்பர்பூரும் ஒன்றாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | ராம்தேவ் சர்மா | இந்தியப் பொதுவுடைமைக் கட்சி</br> |  |
| 1977 | மஞ்சய் லால் | ஜனதா கட்சி</br> |  |
| 1980 | ரகுநாத் பாண்டே | இந்திய தேசிய காங்கிரசு (இ) |  |
| 1985 | rowspan=2 | இந்திய தேசிய காங்கிரசு</br> |  |
| 1990 |  |  |  |
| 1995 | விசேந்திர சவுத்ரி | ஜனதா தளம் |  |
| 2000 | இராச்டிரிய ஜனதா தளம் |  |  |
| 2005 பிப் | rowspan=2 | சுயேச்சை |  |
| 2005 அக் |  |  |  |
| 2010 | சுரேசு குமார் சர்மா | rowspan=2 | பாரதிய ஜனதா கட்சி</br> |
| 2015 |  |  |  |
| 2020 | பிசேந்திர சவுத்ரி | இந்திய தேசிய காங்கிரசு</br> |  |
## தேர்தல் முடிவுகள்
### 2020
# போச்சான் சட்டமன்றத் தொகுதி


**போச்சான் சட்டமன்றத் தொகுதி** *(Bochahan Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. போச்சான், முசாப்பர்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | ராமை ராம் | இந்துஸ்தானி சோசித் தளம் |  |
| 1977 | கமல் பாசுவான் | rowspan=2 | ஜனதா கட்சி</br> |
| 1980 | ராமை ராம் |  |  |
| 1985 | rowspan=3 | ஜனதா தளம் |  |
| 1990 |  |  |  |
| 1995 |  |  |  |
| 2000 | rowspan=3 | இராச்டிரிய ஜனதா தளம் |  |
| 2005 பிப் |  |  |  |
| 2005 அக் |  |  |  |
| 2010 | ஐக்கிய ஜனதா தளம் |  |  |
| 2015 | பெபி குமாரி | சுயேச்சை |  |
| 2020 | முசாபிர் பாசுவான் | விகாசீல் இன்சான் கட்சி | } |

## தேர்தல் முடிவுகள்
### 2020
# எஸ். புருசோத்தமன்


**எஸ். புருசோத்தமன்** (*S. Purushothaman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் காட்டூரைச் சேர்ந்தவர். இளம் அறிவியல், இளங்கலைச் சட்டப் படிப்புகளை முடித்துள்ள புருசோத்தமன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரியலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கோவை - 56


## மகசூல்
130 முதல் 135 நாட்களில் அறுவடைக்கு வரக்கூடிய கோ 56 நெல் வகை, சராசரியாக தானிய மகசூல், ஒரு எக்டேருக்கு 6372 கிலோவாக பதிவு செய்யப்பட்டுள்ளது. மேலும் சம்பா, பின் சம்பா, மற்றும் தாளடி போன்ற மத்திய, மற்றும் நீண்டகாலப் பருவங்களில் பயிரிட ஏற்ற நெல் இரகமாக கூறப்படுகிறது.
# களப்பெயர் முறைமை தடுப்பு

**களப்பெயர் முறைமை தடுப்பு ( DNS Blocking )** என்பது இணையதளங்களை பாதுகாப்பிற்காக தடுக்கப் பயன்படுத்தப்படும் ஒரு தடுப்பு முறை. இணையதளங்களை அணுகும்போது நாம் எழுதும் பெயர் (எ.கா: www.google.com) கணினிக்குப் புரியும் இணைய முகவரியாக (IP Address) மாற்றப்பட வேண்டும். இந்த மாற்றத்தைச் செய்வது களப் பெயர் முறைமை சேவையகம். களப்பெயர் முறைமை தடுப்பு என்பது பாதுகாப்பிற்காக இந்த மாற்றத்தைத் தடுக்கிற ஒரு உத்தி.  

தீங்கிழைக்கும் இணைய முகவரிகளிலிருந்து வரும் எரித மின்னஞ்சலைத் தடுப்பதற்கான ஒரு வழிமுறையாக இது முதன்முதலில் 1997 இல் அறிமுகப்படுத்தப்பட்டது.  

## செயல்பாடு
ஒரு பயனர் ஒரு இணையதளத்தை (எ.கா: google.com) அணுக முயல்கிறார். அவரின் கணினி களப் பெயர் முறைமை சேவையகத்துக்கு google.com-ன் முகவரி வேண்டும் என்று கேட்கிறது. களப்பெயர் முறைமை தடுப்பு செயல்பட்டால், அந்த சேவையகம் google.com-ன் உண்மையான முகவரியைத் தராது. தவறான இணைய நெறிமுறை முகவரியைத் தரலாம் அல்லது எந்த பதிலும் அனுப்பாது. இதனால் பயனர் அந்த இணையதளத்தை அணுக முடியாது.  

## பயன்பாடுகள்
;தீங்கிழைக்கும் இணையதளங்களைத் தடுத்தல்  
தீங்கிழைக்கும் மென்பொருள் பரப்பும் தளங்கள், மீன்பிடி இணையதளங்கள் அல்லது அச்சுறுத்தல்களைக் கொண்ட பிற இணையதளங்களுக்கான அணுகலைத் தடுக்க இது பரவலாகப் பயன்படுத்தப்படுகிறது. இதன் மூலம், பயனர்கள் அறியாமலேயே தீங்கு விளைவிக்கும் தளங்களை அணுகுவதிலிருந்து பாதுகாக்கப்படுகிறார்கள்.  

;பெற்றோர் கட்டுப்பாடு மற்றும் உள்ளடக்க வடிகட்டுதல்  
சில களப்பெயர் அமைப்பு சேவைகள், பெரியவர்களுக்குரிய உள்ளடக்கங்கள், சூதாட்டத் தளங்கள் அல்லது சமூக ஊடகத் தளங்கள் போன்ற குறிப்பிட்ட வகை இணையதளங்களுக்கான அணுகலைத் தடுக்க பயனர்களுக்கு உதவுகின்றன. இது குடும்பங்கள் மற்றும் கல்வி நிறுவனங்களில் இணையப் பயன்பாட்டைக் கட்டுப்படுத்தப் பயன்படுகிறது.  

;விளம்பரத் தடுப்பு  
சில களப்பெயர் அமைப்பு தடுப்புச் சேவைகள், விளம்பரச் சேவையகங்களை அடையாளம் கண்டு அவற்றைத் தடுப்பதன் மூலம், பயனர்களுக்கு விளம்பரங்கள் இல்லாத இணைய அனுபவத்தை வழங்குகின்றன.  

;வலையமைப்பு செயல்திறன்  
சில சமயங்களில், தேவையில்லாத அல்லது தீங்கிழைக்கும் போக்குவரத்தைத் தடுப்பதன் மூலம் வலையமைப்பின் ஒட்டுமொத்த செயல்திறனை மேம்படுத்தவும் இது உதவும்.  

- சட்டவிரோதமான அல்லது தீங்கு விளைவிக்கும் தளங்களை / எரித மின்னஞ்சலைத் தடுக்க
- அரசாங்கம் தடை செய்துள்ள தளங்களைத் தடுக்க
- கல்வி நிறுவனங்கள் அல்லது அலுவலகங்களில் தேவையற்ற தளங்களை தடுக்க
- ஆபாச இணையதளம் / காணொலிக்களை தடுக்க
# எரித மின்னஞ்சல் தடுக்கும் முறை

**எரித மின்னஞ்சல் தடுக்கும் முறை** (Anti-Spam Techniques) என்பது தேவையற்ற மின்னஞ்சல்கள் அல்லது தேவையற்ற செய்திகளை (Spam) தடுக்கும் முறையாகும். இந்த முறைகள் மின்னஞ்சல் பயனர்கள், நிறுவனங்கள் மற்றும் இணைய சேவைகளை தேவையற்ற அல்லது தீங்கு விளைவிக்கக் கூடிய மின்னஞ்சல்களில் இருந்து பாதுகாக்கின்றன.  

தேவையற்ற மின்னஞ்சல்கள் (Email Spam) என்றால் அனுமதியின்றி அனுப்பப்படும் மின்னஞ்சல்கள், பெரும்பாலும் விளம்பரங்கள், மோசடி முயற்சிகள் அல்லது கணினி நச்சுநிரல்(Virus), மீன்பிடி முயற்சிகள் (தரவுகளைத் திருடும் நோக்கம் கொண்டவை) அல்லது தீங்கிழைக்கும் குறியீடுகளைப் பரப்புவதற்காக அனுப்பப்படுகின்றன.  

## தடுக்கும் முறைகள்
;அனுப்புநர் சரிபார்ப்பு  
இந்த அணுகுமுறை, செய்தியை அனுப்பியவரின் நம்பகத்தன்மையை உறுதிப்படுத்துகிறது. இதில், அனுப்புநரின் மின்அஞ்சல் முகவரி அல்லது அவர் அனுப்பியவரின் முகவரியானது, அங்கீகரிக்கப்பட்ட அனுப்புநர்களின் பட்டியலில் உள்ளதா அல்லது தடை செய்யப்பட்ட அனுப்புநர்களின் பட்டியலில் உள்ளதா என சரிபார்க்கப்படுகிறது. மேலும், அனுப்புநரின் அடையாளத்தை உறுதிப்படுத்தும் எஸ்.பி.எஃப் (Sender Policy Framework - அனுப்புநர் கொள்கை கட்டமைப்பு) அல்லது டி.கே.ஐ.எம் (DomainKeys Identified Mail - DKIM - கள அடையாள அஞ்சல் விசைகள்) போன்ற தொழில்நுட்பங்களைப் பயன்படுத்துவதும் இதில் அடங்கும். இந்த வழிமுறைகள், செய்திகள் உண்மையான மூலத்திலிருந்து வந்தவைதானா என்பதை உறுதிப்படுத்துகின்றன.  

- வடிகட்டுதல்: மின்னஞ்சலில் உள்ள சொற்கள் மற்றும் இணைப்புகளை ஆராய்ந்து தேவையற்றதா என்று பார்க்கிறது.

- அனுப்புநரின் மின்னஞ்சல் முகவரியைச் சோதிக்கும் (Header-based filtering)

- மின்னஞ்சலில் வரும் சொற்கள் (இலவசம், சலுகை) அடிப்படையில் கண்டறியும் (Content-based filtering)

- அளவு கட்டுப்பாடு: ஒரே நேரத்தில் ஒரு இணைய முகவரி அல்லது பயனர் அனுப்பும் மின்னஞ்சல்களின் எண்ணிக்கையை கட்டுப்படுத்தும்

- மின்னஞ்சலின் உள்ளடக்கம், சொற்கள், வடிவம் ஆகியவற்றை பகுப்பாய்வு செய்து எரித/தேவையற்ற மின்னஞ்சல்கள் என்பதை தீர்மானிக்கிறது

- உலகளாவிய அளவில் எரித மின்னஞ்சல் அனுப்பும் முகவரிகளை பட்டியலிடும் சேவை (Real-time Blackhole List)

- புதிய அனுப்புநர்களின் மின்னஞ்சலை தற்காலிகமாக நிராகரித்து, உண்மையானவர் என்பதை உறுதிப்படுத்தும் (Greylisting).

- செயற்கை நுண்ணறிவு பயன்படுத்தி, எரித மின்னஞ்சல்-ஐ புரிந்து கொண்டு தடுக்கும் (AI / Machine Learning Filtering).

- முந்தைய அனுபவங்களை நினைவில் வைத்துக் கொண்டு முடிவெடுக்கும் (Bayesian filtering)

- பயனருக்கு ஒரு சோதனை (படம், கணக்கு, சொல்) வைக்கப்பட்டு, கணினியை விட மனிதர் அனுப்புகிறாரா என்று பார்க்கும் (CAPTCHA)

- பயனர் அறிக்கையிடல்: பயனர்கள் தாங்கள் பெறும் தேவையற்ற செய்திகளைத் தங்கள் மின்னஞ்சல் சேவை வழங்குநருக்குப் புகாரளிக்கும் வசதி. இந்த அறிக்கைகள், வடிகட்டுதல் வழிமுறைகளை மேம்படுத்தவும், புதிய தேவையற்ற செய்தி ஆதாரங்களை அடையாளம் காணவும் உதவுகின்றன.

## முக்கியத்துவம்
- பயனருக்கு தேவையற்ற மின்னஞ்சல்கள் வருவதை குறைக்கும்
- மோசடிகளை தடுக்கும்
- மின்னஞ்சல் சேவைகள் திறம்பட இயங்க உதவுகிறது
- நிறுவனங்களை இணைய தாக்குதல்களில் இருந்து பாதுகாக்கிறது
# நெல்லித்தீர்த்த குகைக் கோயில்


**நெல்லிதீர்த்த குகைக் கோயில்** *(Nellitheertha Cave Temple)* என்பது இந்தியாவின் கருநாடக மாநிலம் நெல்லிதீர்த்தாவில் உள்ள ஒரு குகைக் கோயில் ஆகும். இக்கோயில் சோமனாதேசுவரர் சிவன் கோயில் ஆகும்.  

## வரலாறு
இந்தக் கோயில் கிபி 1487 ஆம் ஆண்டைச் சேர்ந்ததாகும். பழங்கால நெல்லிதீர்த்த குகையை ஜாபாலி என்ற முனிவர் பயன்படுத்தியதாகக் கூறப்படுகிறது.  
## அமைவிடம்
கருநாடக மாநிலம், தெற்கு கன்னட மாவட்டம், மங்களூருவில் இருந்து 30 கிமீ தொலைவில் உள்ளது.கோயிலின் வலது புறத்தில் சுமார் 200 மீட்டர் (660 அடி) நீளமுள்ள ஒரு இயற்கை குகை உள்ளது. சிவலிங்கத்தை அடைய, ஒருவர் ஊர்ந்து செல்ல வேண்டியதாக உள்ளது , ஏனெனில் குறிப்பிட்ட தூரத்துக்கு பிறகு, குகைகக்குள் நடக்கவோ அல்லது வசதியாக குனிந்து செல்லவோ கூட இயலாத அளவு மிகவும் குறுகலாக அமைந்துள்ளது. ஆகவே, பார்வையாளர்கள் முழங்கால்களில் ஊர்ந்து செல்ல வேண்டியதாக உள்ளது . இதன் உள்ளே ஒரு ஏரியும் சிவலிங்கமும் உள்ளன.  
## தெய்வங்கள்
- சிறீ சோமநாதேசுவரர் (சிவலிங்கம்)
- துர்கா பரமேஸ்வரி தேவி
- மகா கணபதி
- ஜாபாலி மகரிசி

## வழிபாட்டுக் காலம்
இந்தக் குகை வருடத்திற்கு ஆறு மாதங்கள் மட்டுமே திறந்திருக்கும் என்பது குறிப்பிடத்தக்கது. அக்டோபர் முதல் ஏப்ரல் வரை, காலை 5 மணி முதல் மதியம் 1 மணி வரையிலும், மாலை 5 மணி முதல் இரவு 8 மணி வரையிலும் வழிபாட்டிற்காக திறந்திருக்கும்.
# உருவகப்படுத்தி

**உருவகப்படுத்தி ( Emulator )** என்பது ஒரு கணினி நிரலாகும். இது ஒரு கணினியை மற்றொரு கணினி அமைப்பு போல செயல்பட வைக்கிறது. அதாவது, ஒரு கணினி அல்லது இயங்குதளம் மற்றொரு கணினி அல்லது இயங்குதளத்தின் வன்பொருள் மற்றும் மென்பொருள் பண்புகளைப் பின்பற்றி, அதன் பயன்பாடுகளை இயக்க அனுமதிக்கும் மென்பொருள் ஆகும்.  

சுருக்கமாகச் சொன்னால், உங்கள் கணினியில், வேறு ஒரு கணினி அல்லது கருவியை (எ.கா: ஒரு பழைய நிகழ்பட ஆட்டக் கருவி) அல்லது ஒரு குறிப்பிட்ட வகை அலைபேசி இருப்பது போல, ஒரு மாயத் தோற்றத்தை உருவாக்கி, அதன் பயன்பாடுகளை இயக்கும் ஒரு மென்பொருள்.  

## பயன்கள்
;பழைய மென்பொருளை இயக்க  
சில பழைய மென்பொருள்கள் அல்லது இயங்குதளங்கள் (எ.கா: Windows 95, Windows XP) புதிய கணினிகளில் இயங்காது. இந்தப் பழைய மென்பொருளை உருவகப்படுத்தி மூலம் அதன் அசல் சூழலிலேயே இயக்க முடியும். இது வரலாற்று ஆராய்ச்சிகளையும் பழைய தரவுகளையும் அணுக மிகவும் பயனுள்ளதாக இருக்கும்.  

;பழைய விளையாட்டுகளை விளையாட  
உருவகப்படுத்திகளின் முக்கியமான பயன்பாடுகளில் இதுவும் ஒன்று. பழைய வீடியோ விளையாட்டுக் கருவிகளான நிண்டெண்டோ, பிளேஸ்டேஷன் 1, செகா ஜெனிசிஸ் போன்ற வன்பொருட்கள் இப்போது கிடைப்பது அரிது அல்லது பழுதாகி இருக்கலாம். அந்தக் கருவிகளின் விளையாட்டுகளை உருவகப்படுத்திகள் மூலம் உங்கள் கணினியிலோ அல்லது அலைபேசியிலோ விளையாட முடியும்.  

;கல்வியும், ஆராய்ச்சியும்  
கணினி கட்டமைப்பும், இயங்குதளங்களும் எவ்வாறு செயல்படுகின்றன என்பதைப் புரிந்து கொள்ள உருவகப்படுத்தி ஒரு சிறந்த கருவியாகும். மாணவர்கள் ஒரு குறிப்பிட்ட வன்பொருள் கட்டமைப்பின் செயல்பாட்டை நேரடியாகக் கையாள முடியும்.  

;பயன்பாடுகளை உருவாக்குபவர்களுக்கு  
அலைபேசி பயன்பாடுகளை உருவாக்கும் மென்பொருள் வல்லுநர்கள், வெவ்வேறு அலைபேசி வகைகளில் தங்கள் பயன்பாடுகள் எவ்வாறு செயல்படுகின்றன என்பதைச் சோதிக்க உருவகப்படுத்திகளைப் பயன்படுத்துகின்றனர். எடுத்துக்காட்டிற்கு, ஒரு ஆண்ட்ராய்டு செயலி உருவாக்குநர், ஒரு குறிப்பிட்ட சாம்சங் அலைபேசி மாதிரியில் தங்கள் செயலி எப்படி இயங்கும் என்பதைச் சோதிக்க, அந்த அலைபேசியின் உருவகப்படுத்தியைப் பயன்படுத்தலாம். இதற்கு உண்மையான அலைபேசி தேவைப்படாது.  

## வேறுபாடு
உருவகப்படுத்திக்கும் மெய்நிகர் இயந்திரத்திற்கும் இடையே உள்ள வேறுபாடுகள்:  
உருவகப்படுத்தி: இது ஒரு வகையான கணினி அமைப்பை முற்றிலும் வேறுபட்ட கணினி அமைப்பின் மீது உருவகப்படுத்துகிறது. அதாவது, ஒரு இன்டெல் அடிப்படையிலான கணினியில் ஒரு ஏஆர்எம் அடிப்படையிலான ஆண்ட்ராய்டு அலைபேசியை உருவகப்படுத்துவது போல. இது அசல் அமைப்பின் வன்பொருள் மற்றும் மென்பொருள் இரண்டையும் நகலெடுக்க முயற்சிக்கிறது.  

மெய்நிகர் இயந்திரம்: இது அதே வன்பொருள் கட்டமைப்பின் மீது ஒரு மெய்நிகர் சூழலை உருவாக்குகிறது. எடுத்துக்காட்டுக்கு, ஒரு விண்டோஸ் கணினியில் ஒரு லினக்ஸ் மெய்நிகர் இயந்திரத்தை உருவாக்குவது போல. இங்கு வன்பொருள் உருவகப்படுத்துதல் இருக்காது, ஆனால் ஒரு கணினியில் பல இயங்குதளங்களை ஒரே நேரத்தில் இயக்க முடியும். மெய்நிகர் இயந்திரங்கள் பொதுவாக ஒரே கட்டமைப்பு கொண்ட வன்பொருளில் இயங்குகின்றன.
# ச. ப. மணவாளன்


**ச. ப. மணவாளன்** (*S. P. Manavalan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பத்தூர் மாவட்டம் திருப்பத்தூர் நகரைச் சேர்ந்தவர். முடியனூர் ஊராட்சி ஒன்றிய இடைநிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மைக்ரோசாப்ட் ஆபிஸ் 2021



**மைக்ரோசாப்ட் ஆபீஸ் 2021** பதிப்பானது மைக்ரோசாப்ட்டினால் விண்டோஸ் மற்றும் ஆப்பிள் மாக்கிண்டோஷ் கணினிகளுக்காக உருவாக்கப்பட்ட ஓர் அலுவலக மென்பொருளாகும். இது மாதாந்திர அல்லது வருடாந்திர சந்தா இல்லாத, ஒருமுறை வாங்கி நிரந்தரமாகப் பயன்படுத்தக்கூடிய மென்பொருள், அக்டோபர் 5, 2021 அன்று வெளியிடப்பட்டது. இதன் அடுத்தப் பதிப்பு மைக்ரோசாஃப்ட் ஆபிஸ் 2024 அக்டோபர் 1, 2024 அன்று வெளியானது. ஆபிஸ் 2021 சில்லறை விற்பனை மற்றும் பெருநிறுவனங்களுக்கான தொகுப்பு உரிமம் (Volume Licensing) என இரண்டு வழிகளில் கிடைக்கிறது.  

## பதிப்புகள்
ஆபிஸ் 2021 தனிப்பட்ட பயனர்களுக்காகவும், வர்த்தகப் பயன்பாட்டிற்காகவும் பல்வேறு பதிப்புகளில் கிடைக்கிறது:  

- ஹோம் & ஸ்டூடண்ட் (Home & Student): இதில் வேர்ட் (Word), எக்செல் (Excel), பவர்பாயிண்ட் (PowerPoint) மற்றும் ஒன்நோட் (OneNote) ஆகியவை அடங்கும். இதை கணினி அல்லது மேக் (Mac) சாதனத்தில் நிறுவலாம்.

- ஹோம் & பிசினஸ் (Home & Business): இதில் வேர்ட், எக்செல், பவர்பாயிண்ட், ஒன்நோட் மற்றும் அவுட்லுக் (Outlook) ஆகியவை அடங்கும். இதை கணினி அல்லது மேக் சாதனத்தில் நிறுவலாம்.

- புரோஃபெஷனல் (Professional): இது கணினிக்கான பிரத்தியேக பதிப்பு. இதில் வேர்ட், எக்செல், பவர்பாயிண்ட், ஒன்நோட், அவுட்லுக், பப்ளிஷர் (Publisher) மற்றும் அக்சஸ் (Access) ஆகியவை அடங்கும்.

- புரோஃபெஷனல் பிளஸ் (Professional Plus): இதுவும் கணினிக்கான பிரத்தியேக பதிப்பு. இதில் வேர்ட், எக்செல், பவர்பாயிண்ட், ஒன்நோட், அவுட்லுக், பப்ளிஷர், அக்சஸ் மற்றும் டீம்ஸ் (Teams) ஆகியவை அடங்கும்.

இதுவரை வெளிவந்த பதிப்புகள்:  
- மைக்ரோசாப்ட் ஆபிஸ் 2024
- மைக்ரோசாப்ட் ஆபிஸ் 2021
- மைக்ரோசாப்ட் ஆபிஸ் 2016
- மைக்ரோசாப்ட் ஆபிஸ் 2010
- மைக்ரோசாப்ட் ஆபிஸ் 2007
- மைக்ரோசாப்ட் ஆபிஸ் 2003

## ஆதரவு முடிவு
ஆதரவு முடிவு (End of Support): ஆபிஸ் 2021 இன் சில்லறைப் பதிப்புகளுக்கான ஆதரவு அக்டோபர் 13, 2026 அன்று முடிவடையும். மைக்ரோசாஃப்ட் இதற்குப் பிறகு கூடுதல் ஆதரவு காலத்தை வழங்காது. அதாவது, இந்த தேதிக்குப் பிறகு பாதுகாப்பு புதுப்பிப்புகள் அல்லது தொழில்நுட்ப ஆதரவு கிடைக்காது.
# இரும்பு ஐதரைடு



**இரும்பு ஐதரைடு** (*Iron hydride*) என்பது இரும்பும் ஐதரசனும் ஏதோ ஒரு தொடர்புடைய வடிவத்தில் சேர்ந்து உருவாகும் வேதியியல் அமைப்பாகும். FeH என்ற மூலக்கூற்று வாய்ப்பாட்டால் இது விவரிக்கப்படுகிறது.  

### இரும்பு ஐதரசன் அணைவுச் சேர்மங்கள்
இரும்பு ஐதரசன் அணைவுச் சேர்மங்களுக்கு எடுத்துக்காட்டுகள்:  
- இரும்பு டெட்ராகார்பனைல் ஐதரைடு - FeH<sub>2</sub>(CO)<sub>4</sub> - 1931ஆம் ஆண்டில் தயாரிக்கப்பட்ட முதல் சேர்மம்.

</references>
# தீன் தயாள் உபாத்யாய கிராமீன் கௌசல்யா யோஜனா


**தீன் தயாள் உபாத்யாய கிராமீன் கௌசல்யா யோஜனா** (*Grameen Kaushalya Yojana*) (சுருக்கமாக: **DDU-GKY**) இந்திய அரசின் இளைஞர் வேலைவாய்ப்பு திட்டமாகும்.  

இத்திட்டம் மறைந்த தலைவர் தீனதயாள் உபாத்தியாயாவின் 98வது பிறந்தநாளை முன்னிட்டு 25 செப்டம்பர் 2014 அன்று சாலைப்போக்குவரத்து மற்றும் நெடுஞ்சாலைத் துறை அமைச்சர் நிதின் கட்காரி மற்றும் வீட்டுவசதி மற்றும் நகர்ப்புற விவகாரங்கள் அமைச்சர் வெங்கையா நாயுடு ஆகியவர்களால் துவக்கி வைக்கப்பட்டது.  

இத்திட்டத்தின் நோக்கம் கிராமப்புறங்களில் வாழும் 15 முதல் 35 வயது வரை உள்ள ஏழை இளைஞர்களுக்கு வேலைவாய்ப்பு வழங்குவது ஆகும். இத்திட்டம் தேசிய கிராமப்புற வாழ்வாதார இயக்கத்தின் (National Rural Livelihood Mission-NRLM) ஒரு பகுதியாக செயல்படுகிறது.  

கிராமப்புற இளைஞர்களின் வேலைவாய்ப்பை மேம்படுத்துவதை நோக்கமாகக் கொண்ட இத்திட்டத்திற்கு இந்திய அரசு ரூபாய் 1,500 கோடி தொகுப்பு நிதியாக ஒதுக்கியுள்ளது.
# தி. நா. கோ. அ. மனோகரன்


**தி. நா. கோ. அ. மனோகரன்** (*T. N. G. A. Manoharan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கள்ளக்குறிச்சி மாவட்டம் சிறுமதுரை கிராமத்தினைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருநாவலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மைக்ரோசாப்ட் ஆபிஸ் 2024



**மைக்ரோசாப்ட் ஆபீஸ் 2024** *(Microsoft Office 2024)* பதிப்பானது மைக்ரோசாப்ட்டினால் விண்டோஸ் மற்றும் ஆப்பிள் மாக்கிண்டோஷ் கணினிகளுக்காக உருவாக்கப்பட்ட ஓர் அலுவலக மென்பொருளாகும். இது மாதாந்திர அல்லது வருடாந்திர சந்தா இல்லாத, ஒருமுறை வாங்கி நிரந்தரமாகப் பயன்படுத்தக்கூடிய மென்பொருள், அக்டோபர் 1, 2024 அன்று வெளியிடப்பட்டது. ஆபிஸ் 2024 சில்லறை விற்பனை மற்றும் பெருநிறுவனங்களுக்கான தொகுப்பு உரிமம் (Volume Licensing) என இரண்டு வழிகளில் கிடைக்கிறது.  

## வகைகள்
ஆபிஸ் 2024 தனிப்பட்ட பயனர்களுக்காகவும், வர்த்தகப் பயன்பாட்டிற்காகவும் பல்வேறு பதிப்புகளில் கிடைக்கிறது:  

- ஹோம் & ஸ்டூடண்ட் (Home & Student): இதில் வேர்டு (Word), எக்செல் (Excel), பவர்பாயிண்ட் (PowerPoint) மற்றும் ஒன்நோட் (OneNote) ஆகியவை அடங்கும். இதை கணினி அல்லது மேக் (Mac) சாதனத்தில் நிறுவலாம்.

- ஹோம் & பிசினஸ் (Home & Business): இதில் வேர்ட், எக்செல், பவர்பாயிண்ட், ஒன்நோட் மற்றும் அவுட்லுக் (Outlook) ஆகியவை அடங்கும். இதை கணினி அல்லது மேக் சாதனத்தில் நிறுவலாம்.

- புரோஃபெஷனல் (Professional): இது கணினிக்கான பிரத்தியேக பதிப்பு. இதில் வேர்ட், எக்செல், பவர்பாயிண்ட், ஒன்நோட், அவுட்லுக், பப்ளிஷர் (Publisher) மற்றும் அக்சஸ் (Access) ஆகியவை அடங்கும்.

- புரோஃபெஷனல் பிளஸ் (Professional Plus): இதுவும் கணினிக்கான பிரத்தியேக பதிப்பு. இதில் வேர்ட், எக்செல், பவர்பாயிண்ட், ஒன்நோட், அவுட்லுக், பப்ளிஷர், அக்சஸ் மற்றும் டீம்ஸ் (Teams) ஆகியவை அடங்கும்.

## ஆதரவு முடிவு
ஆதரவு முடிவு (End of Support): ஆபிஸ் 2024இன் சில்லறைப் பதிப்புகளுக்கான ஆதரவு அக்டோபர் 13, 2029 அன்று முடிவடையும். மைக்ரோசாஃப்ட் இதற்குப் பிறகு கூடுதல் ஆதரவு காலத்தை வழங்காது. அதாவது, இந்த தேதிக்குப் பிறகு பாதுகாப்பு புதுப்பிப்புகள் அல்லது தொழில்நுட்ப ஆதரவு கிடைக்காது.  

## பதிப்புகள்
இதுவரை வெளிவந்த பதிப்புகள்:  
- மைக்ரோசாப்ட் ஆபிஸ் 2024
- மைக்ரோசாப்ட் ஆபிஸ் 2021
- மைக்ரோசாப்ட் ஆபிஸ் 2016
- மைக்ரோசாப்ட் ஆபிஸ் 2010
- மைக்ரோசாப்ட் ஆபிஸ் 2007
- மைக்ரோசாப்ட் ஆபிஸ் 2003
# மைக்ரோசாப்ட் டீம்ஸ்


**மைக்ரோசாப்ட் டீம்ஸ்** (Microsoft Teams) என்பது மைக்ரோசாஃப்ட் நிறுவனம் உருவாக்கிய ஒரு காணொளிக் கருத்தரங்கு, இணையவழி உரையாடல், மற்றும் கூட்டுழைப்பு அலுவலக மென்பொருளாகும். இது பெரும்பாலும் நிறுவனங்கள், பள்ளிகள், அலுவலகங்கள் மற்றும் குழுவாக வேலை செய்யும் இடங்களில் அதிகம் பயன்படுத்தப்படுகிறது. இதன்மூலம் ஒரே இடத்தில் உரையாடல், காணொலி அழைப்பு, கோப்புகளை பகிர்ந்துகொள்வது, பணிகளை திட்டமிடுவது போன்றவற்றை செய்யலாம்.  

## அம்சங்கள்
- **உரையாடல்**: ஒருவர் மற்றொருவருடன் தனிப்பட்ட முறையிலும் அல்லது குழுவாகவும் உரையாடலாம். செய்தி, படங்கள், குறியீட்டுச் சின்னங்கள் அனுப்பலாம்.

- **காணொலி மற்றும் குரல் அழைப்புகள்**: குழுவினருடன் காணொலி மற்றும் குரல் மூலம் நேரடியாக பேசலாம். தேவையானபோது திரையைக் காட்டி விளக்கலாம்.

- **கோப்புகளை பகிர்தல்**: ஆவணங்கள், படங்கள், வீடியோக்கள் போன்ற கோப்புகளை எளிதாக பகிரலாம். பகிரப்பட்ட கோப்புகளை எல்லோரும் ஒரே நேரத்தில் திறந்து திருத்தலாம்.

- **அணிகள் மற்றும் பிரிவுகள்**: ஒவ்வொரு திட்டத்திற்கும் தனித்தனி அணி உருவாக்கலாம். ஒவ்வொரு அணிக்குள்ளும் பல பிரிவுகளை உருவாக்கி தலைப்புக்கு ஏற்ப உரையாடலாம்.

- **ஒன்றிணைந்து வேலை செய்வது**: மைக்ரோசாஃப்ட் வார்ட், எக்ஸெல், பவர்பாயிண்ட் போன்ற ஆவணங்களை ஒரே நேரத்தில் பலர் இணைந்து திருத்தலாம். கூட்டத்தின் போது குறிப்புகளை எழுதிக் கொள்ளலாம்.
# தீன் தயாள் ஏழைக் குடும்பங்களின் பாதுகாப்பு திட்டம்

**தீன் தயாள் ஏழைக் குடும்பங்களின் பாதுகாப்பு திட்டம்** (*Deen Dayal Upadhyaya Antyodaya Parivar Suraksha Yojana*) சுருக்கமாக:(**DAY-PSY**), இந்திய அரசால் 1 ஏப்ரல் 2023 அன்று இந்தியா முழுவதும் செயல்படுத்தப்படும் திட்டம். இத்திட்டத்தின் நோக்கம் ஏழைக் குடும்ப உறுப்பினர் இறக்கும்போதோ அல்லது விபத்தில் நிரந்தரமாக உடல் ஊனம் அடைந்தவர்களுக்கு நிதி உதவி வழங்குவதை நோக்கமாகக் கொண்டுள்ளது.  

இந்தத் திட்டத்தின் கீழ் வழங்கப்படும் நிதி உதவி இறப்பு அல்லது நிரந்தர ஊனத்தின் போது தனிநபரின் வயதைப் பொறுத்து மாறுபடும். 6 வயதுக்கு மேற்பட்டவர்கள் மற்றும் 60 வயது வரை உள்ளவர்களுக்கு மட்டுமே இத்திடத்தில் நிதியுதவி பெற தகுதியுடையவர்கள்.  

பிரதம மந்திரி ஜீவன் ஜோதி பீமா ஆயுள் காப்பீட்டுத் திட்டம் மற்றும் பிரதம மந்திரி சுரக்‌ஷா பீமா விபத்துக் காப்பீட்டுத் திட்டம் ஆகியவற்றின் கீழ் பெறப்பட்ட தொகையுடன் சேர்த்து இந்தி நிதியுதவி கூடுதலாக வழங்கப்படும்.  
## நோக்கம்
ஏழைக் குடும்பங்களுக்கு சமூகப் பாதுகாப்பை வழங்குதல் மற்றும் அவர்களின் நிதி நிலையை மேம்படுத்துதல்.  
## திட்டத்தின் முக்கிய அம்சங்கள்
இந்தத் திட்டத்தின் மூலம் ஒரு ஏழைக் குடும்ப உறுப்பினரின் மரணம் (இயற்கையாகவோ அல்லது விபத்த்தில்) அல்லது விபத்தால் ஏற்படும் நிரந்தர ஊனம் அடைந்தவர்களுக்கு நிதி உதவி வழங்கப்படுகிறது.  

### நிதி பெறத் தகுதி
குடும்பத்தின் ஆண்டு வருமானம் ரூபாய் 1.80 லட்சத்திற்கும் குறைவாக இருக்க வேண்டும்.  

### வழங்கப்படும் நிதி உதவி
6 முதல் 12 வயதுக்குட்பட்டவர்களுக்கு ரூ.1 இலட்சம்.  
12 முதல் 18 வயதுக்குட்பட்டவர்களுக்கு ரூ.2 லட்சம்.  
18 முதல் 25 வயதுக்குட்பட்டவர்களுக்கு ரூ.3 லட்சம்.  
25 முதல் 45 வயதுக்குட்பட்டவர்களுக்கு ரூ.5 லட்சம்.  
45 முதல் 60 வயதுக்குட்பட்டவர்களுக்கு ரூ.3 லட்சம்.  

## தேவையான ஆவணங்கள்
இந்தத் திட்டத்தின் நிதிப்பலன்களைப் பெற, குடும்ப உறுப்பினர்கள் சில நிபந்தனைகளை பூர்த்தி செய்து தேவையான ஆவணங்களுடன் வருவாய் வட்டாட்சியர் அலுவலகத்தில் விண்ணப்பிக்க வேண்டும்.
# பருராச் சட்டமன்றத் தொகுதி


**பருராச் சட்டமன்றத் தொகுதி** *(Baruraj Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. பருராச், வைசாலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சமுனா சிங் | சம்யுக்தா சோசலிச கட்சி |  |
| 1977 | பாலேந்திர பிரசாத் சிங் | இந்தியப் பொதுவுடைமைக் கட்சி</br> |  |
| 1980 | சமுனா சிங் | இந்திய தேசிய காங்கிரசு (இ) |  |
| 1985 | சசி குமார் ராய் | லோக்தளம் |  |
| 1990 | rowspan=2 | ஜனதா தளம் |  |
| 1995 |  |  |  |
| 2005 பிப் | பிரிச் கிசோர் சிங் | இராச்டிரிய ஜனதா தளம் |  |
| 2005 அக் | சசி குமார் ராய் | rowspan=2 | ஐக்கிய ஜனதா தளம் |
| 2000 |  |  |  |
| 2010 | பிரிச் கிசோர் சிங் | rowspan=2 | இராச்டிரிய ஜனதா தளம் |
| 2015 | நந்த் குமார் ராய் |  |  |
| 2020 | அருண் குமார் சிங் | பாரதிய ஜனதா கட்சி</br> |  |
## தேர்தல் முடிவுகள்
### 2020
# சோசலிச கட்சி


**சோசலிச கட்சி** (*Socialist Party*) என்பது இந்திய அரசியல் கட்சியாகும். 1951-ஆம் ஆண்டு நடைபெற்ற இந்தியப் பொதுத் தேர்தலில் இக்கட்சி 12 இடங்களை வென்று மூன்றாவது இடத்தைப் பிடித்தது. ஜெயபிரகாஷ் நாராயணின் தனிப்பட்ட புகழ் இருந்தபோதிலும், இதன் தேர்தல் செயல்பாடு மேம்படவில்லை. இது ஜே. பி. கிருபளானி உருவாக்கிய கிசான் மஸ்தூர் பிரஜா கட்சியுடன் இணைந்து பிரஜா சோசலிச் கட்சியாக உருவாகியது.  

## மேலும் பார்க்க
- இந்தியாவில் சோசலிசம்
- இந்தியாவில் உள்ள அரசியல் கட்சிகளின் பட்டியல்
# சின்னஞ்சிறு கிளியே (தொலைக்காட்சி தொடர்)



**சின்னஞ்சிறு கிளியே** என்பது ஜீ தமிழ் தொலைக்காட்சியில் 7 சூலை 2025 ஆம் ஆண்டு முதல் திங்கள் முதல் சனி வரை இரவு 9 மணிக்கு ஒளிபரப்பாகும் குடும்பம் சார்ந்த தொலைக்காட்சி நாடகத் தொடர் ஆகும். இது ஜீ வங்களா தொலைக்காட்சியில் ஒளிபரப்பான 'மிதை' என்ற தொடரின் மறு ஆக்கம் ஆகும். இந்த தொடரை என். பிரியன் என்பவர் இயக்க, சுவாதி சர்மா மற்றும் ஆனந்த் செல்வன் ஆகியோர் முதன்மை கதாபாத்திரத்தில் நடித்துள்ளார்கள்.
# சானக சம்பத்


**சானக சம்பத் மதுகொட** ஓர் இலங்கை அரசியல்வாதி ஆவார். இலங்கை பொதுசன முன்னணி கட்சியின் உறுப்பினரான இவர், 2024 இலங்கை நாடாளுமன்றத் தேர்தலில் காலி தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். இவர் ஒரு முன்னாள் மாகாணசபை உறுப்பினர் ஆவார்.  

## தேர்தல் வரலாறு
**சானக சம்பத்தின் தேர்தல் வரலாறு**

| 2024 நாடாளுமன்றம் | காலி மாவட்டம் | இபொமு | align= | } |
| --- | --- | --- | --- | --- |
# யாதும் அறியான்



**யாதும் அறியான்** என்பது எம். கோபி இயக்கத்தில் உருவாகியுள்ள 2025ஆம் ஆண்டுக்கான ஒரு இந்திய தமிழ் மொழி சைக்கோ-திரில்லர் திரைப்படமாகும். இப்படத்தில் தினேஷ், பிரானா, அப்பு குட்டி, தம்பி ராமையா உள்ளிட்டோர் முக்கிய பாத்திரங்களில் நடித்துள்ளனர். இப்படம் 2025 ஜூலை 18 ஆம் தேதி வெளியிடப்பட இருக்கிறது.  

## கதாபாத்திரங்கள்
- தினேஷ்
- பிரானா
- அப்பு குட்டி
- தம்பி ராமையா
- ஆனந்த் பாண்டி
- ஷியாமல்
- ஷேக்

## தயாரிப்பு
இந்த திரைப்படம் ஒரு பண்டைய பங்களா பின்னணியில் நடைபெறும் சைக்கோ திரில்லர் கதையை கொண்டு உருவாக்கப்பட்டுள்ளது. இயக்குநர் கோபி, படத்துக்கான கதையை எழுதியும், இயக்கியும் உள்ளார். இப்படத்தின் படப்பிடிப்பு கொல்லிமலை உள்ளிட்ட இடங்களில் நடத்தப்பட்டது.  

## இசை
தர்ம பிரகாஷ் இப்படத்திற்கான இசையை அமைத்துள்ளார். பாடல்கள் மற்றும் இசை வெளியீடு குறித்த தகவல்கள் பின்னர் வெளியிடப்படும்.  

## வெளியீடு
இப்படத்தின் பர்ஸ்ட் லுக் 2025 பிப்ரவரி மாதம் வெளியிடப்பட்டது. படம் 2025 ஜூலை 18 அன்று திரையிடப்பட உள்ளது.
# ந. மாசிலாமணி


**ந. மாசிலாமணி** (*N. Masilamani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் இராமதேவநல்லூரைச் சேர்ந்தவர். இவர் மருத்துவத் துறையில் இளநிலைப் பட்டம் பெற்ற மருத்துவர் ஆவார். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஜெயங்கொண்டம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கோவை - 57


## வெளியீடு
தமிழ்நாட்டின் கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 2023 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.  

## மகசூல்
135 முதல் 140 நாட்களில் அறுவடைக்கு வரக்கூடிய கோ 57 நெல் வகை, சராசரியாக தானிய மகசூல், ஒரு எக்டேருக்கு 4638 கிலோவாக பதிவு செய்யப்பட்டுள்ளது. மேலும் சம்பா, பின் சம்பா, மற்றும் தாளடி போன்ற மத்திய, மற்றும் நீண்டகாலப் பருவங்களில் பயிரிட ஏற்ற நெல் இரகமாக கூறப்படுகிறது.  

## வெளி இணைப்பு
- - இணைப்பு மலர்/விவசாய மலர்/அனைத்து பருவத்திற்கும் 'கோவை- 57' நெல்
# பாரூ சட்டமன்றத் தொகுதி


**பாரூ சட்டமன்றத் தொகுதி** *(Paroo Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. பாரூ, வைசாலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2010 | அருண் குமார் சிங் | rowspan=3 | பாரதிய ஜனதா கட்சி</br> |
| 2015 |  |  |  |
| 2020 | } |  |  |
## தேர்தல் முடிவுகள்
### 2020
# சாகிப்கஞ்சு சட்டமன்றத் தொகுதி


**சாகிப்கஞ்சு சட்டமன்றத் தொகுதி** *(Sahebganj Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. சாகிப்கஞ்சு, வைசாலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சியோ சரன் சிங் | இந்திய தேசிய காங்கிரசு</br> |  |
| 1977 | பாக்ய நாராயண் ராய் | இந்தியப் பொதுவுடைமைக் கட்சி</br> |  |
| 1980 | நாவல் கிசோர் சிங் | இந்தியத் தேசிய காங்கிரசு (அ) |  |
| 1985 | சிவ் சரன் சிங் | இந்திய தேசிய காங்கிரசு</br> |  |
| 1990 | ராம் விசார் ராய் | rowspan=2 | ஜனதா தளம் |
| 1995 |  |  |  |
| 2000 | இராச்டிரிய ஜனதா தளம் |  |  |
| 2005 பிப் | ராசூ குமார் சிங் | லோக் ஜனசக்தி கட்சி |  |
| 2005 அக் | rowspan=2 | ஐக்கிய ஜனதா தளம் |  |
| 2010 |  |  |  |
| 2015 | ராம் விசார் ராய் | இராச்டிரிய ஜனதா தளம் |  |
| 2020 | ராசூ குமார் சிங் | மக்கள் மேம்பாட்டுக் கட்சி |  |
## தேர்தல் முடிவுகள்
### 2020
# பில்வைசைட்டு



**பில்வைசைட்டு** (*Billwiseite*) என்பது (Sb<sup>3+</sup>)<sub>5</sub>(Nb,Ta)<sub>3</sub>WO<sub>18</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பாக்கித்தானின் கில்கிட்-பால்டிசுதான் பகுதியில் கிடைக்கும் ஓர் அரிய ஆக்சைடு வகை கனிமமாகும். தோக்லா கிராமத்திலிருந்து சில நூறு அடிகள் தொலைவில் பெக்மாடைட்டு பாறைகளில் இது காணப்படுகிறது. இலெபிடோலைட்டின் ஒற்றை படிகத்தில் பூச்சாக மட்டுமே பில்வைசைட்டு கண்டறியப்பட்டுள்ளது. பில்வைசைட்டு கொண்ட ஒரே பாறை இராயல் ஒன்டாரியோ அருங்காட்சியகத்தில் வைக்கப்பட்டுள்ளது. என்ற குறியீட்டால் அடையாளப்படுத்துகிறது.  

ஒப்பீட்டளவில் நான்கு அசாதாரணமான தனிமங்களான ஆண்டிமனி, நையோபியம், தாண்டலம் மற்றும் தங்குதன் ஆகியவை இக்கனிமத்தில் உள்ளன. சாண்டா பார்பராவின் கலிபோர்னியா பல்கலைக்கழகத்தைச் சேர்ந்த கனிமவியலாளர் வில்லியம் வைசின் நினைவாக பில்வைசைட்டு எனப் பெயரிடப்பட்டது.  

பன்னாட்டு புவியியலாளர்கள் குழுவால் பில்வைசைட்டு கண்டுபிடிக்கப்பட்டது. 2010ஆம் ஆண்டில் பன்னாட்டு கனிமவியல் சங்கம் கனிமமாக இதை ஏற்றுக்கொண்டது. இதன் கண்டுபிடிப்பு 2011ஆம் ஆண்டில் இச்சங்கத்தின் செய்தி இதழில் அறிவிக்கப்பட்டது. 2012ஆம் ஆண்டில் மேலும் விரிவாக விவரிக்கப்பட்டது..
# மக்கள் மேம்பாட்டுக் கட்சி


**மக்கள் மேம்பாட்டுக் கட்சி** *(Vikassheel Insaan Party)* என்பது ஓர் இந்திய அரசியல் கட்சியாகும். இது 2015 பீகார் சட்டமன்ற தேர்தலின் போது பாரதிய ஜனதா கட்சிக்காக பிரச்சாரம் செய்த இந்தி திரைப்படத்துறையை சேர்ந்த கலை இயக்குநர் முகேசு சகானி என்பவரால் 4 நவம்பர் 2018 அன்று தொடங்கப்பட்டதாகும். இவர் 2019ஆம் ஆண்டில் மதுபானி, முசாபர்பூர், ககாரியா ஆகிய மூன்று மக்களவைத் தொகுதிகளில் போட்டியிட்டார். ஆனால் எந்த தொகுதியிலும் வெற்றி பெற முடியவில்லை. இந்தக் கட்சிக்கு முக்கியமாக நிசாத், நோனியா, பிண்ட், பெல்டார் சமூகத்தினர் ஆதரவு அளித்துள்ளனர். இவர்கள் 20 துணை சாதிகளைச் சேர்ந்த மீனவர் மற்றும் படகோட்டிகளை உள்ளடக்கியுள்ளனர்.
# நாராயண் நகராட்சி


**நாராயண் நகராட்சி** (*Narayan,* நேபாளி மொழி: नारायण), நேபாள நாட்டின் கர்ணாலி மாகாணத்தில் உள்ள தைலேக் மாவட்டத்தித்தின் மாவட்டத்தின் நிர்வாகத் தலைமையிடமும் நகராட்சியும் ஆகும். இது இமயமலையில் 3000 மீட்டர் (9842 அடி) உயரத்தில் அமைந்துள்ளது.  
## மக்கள் தொகை பரம்பல்
2011 நேபாள மக்கள் தொகைக் கணக்கெடுப்பின்படி, 11 வார்டுகளும், 100.63 சதுர கிலோமீட்டர் பரப்பளவும் கொண்ட நாராயண் நகராட்சியின் மக்கள் தொகை 27,037 ஆகும். இந்நகரத்தின் மக்களில் 96.3% பேர் நேபாளி மொழி, 3.3% பேர் மகர் மொழி, 0.2% பேர் மைதிலி மொழி, 0.1% பேர் தாரு மொழியைப் பேசுகின்றனர். இதன் மக்களில் இந்துக்கள் 97.7%, கிறித்துவர்கள் 1.9%, பௌத்தர்கள் 0.3% ம்ற்றும் இசுலாமியர்கள் 0.1% உள்ளனர். சரசரி எழுத்தறிவு 71.1% ஆக உள்ளது.
# பைரவி கிராமிய நகராட்சி


**பைரவி கிராமிய நகராட்சி** (*Bhairabi Rural Municipality* (நேபாள மொழி|भैरवी गाउँपालिका), நேபாளம் நாட்டின் கர்ணாலி மாகாணத்தில் உள்ள தைலேக் மாவட்டத்தில் அமைந்த ஒரு கிராமிய நகராட்சி மன்றம் ஆகும். இது மாவட்டத் தலைமையிடமான நாராயண் நகருக்கு வடமேற்கே 27.8 கிலோமீட்டர் தொலைவிலும்; கர்ணாலி மாகாணத் தலைநகரான விரேந்திரநகருக்கு வடக்கே 92.5 கிலோமீட்டர் தொலைவிலும் உள்ளது. இது இமயமலையில் 1359 மீட்டர் உயரத்தில் உள்ளது.  

## மக்கள் தொகை பரம்பல்
2011 நேபாள மக்கள் தொகைக் கணக்கெடுப்பின்படி 7 வார்டுகளும், 110.46 சதுர கிலோமீட்டர் பரப்பளவும். கொண்ட பைரவி கிராமிய நகராட்சியின் மக்கள் தொகை 21,233 ஆகும். இக்கிராமிய நகராட்சியில் நேபாள மொழி 98.6%, குரூங் மொழி 1.1% மற்றும் பிற மொழிகள் 0.1% பேரும் பேசுகின்றனர்.சேத்திரி மக்கள் 32.3%ம் மலைவாழ் பிராமணர்களான பகுணி மக்கள் 15%, காமி மக்கள் 8%, தாக்கூர்கள் 5%, மகர் மக்கள் 4.7%, சர்க்கி மக்கள் 3.8%, தாமி/தோலி மக்கள் 2.5%, சன்யாசி/தசநாமி மக்கள் 2.3%, குரூங் மக்கள் 1.4% மற்றும் இசுலாமியர்கள் 0.4% வாழ்கின்றனர்.  

இந்து சமயத்தினர் 97.3%, இசுலாமியர்கள் 1.4%, பௌத்தர்கள் மற்றும் 1.11% கிறித்தவர்கள் 0.2%.வாழ்கின்றனர். சராசரி எழுத்தறிவு 60.6% ஆக உள்ளது.  
## மீத்தேன் எரிவாயு கண்டுபிடிப்பு
பைரவி கிராமிய நகராட்சியில் உள்ள ஜல்ஜலே கிராமத்தில் நேபாளத்தின் சுரங்கம் & புவியியல் துறையினரின் மேற்பார்வையில் சீனாவின் புவியியலாளர்கள் 1.12 பில்லியன் கன மீட்டர் மீத்தேன் இயற்கை எரிவாயு இருப்பதாக கண்டறிந்துள்ளனர்.
# சிறீபதி ஆர்கேடு


சிறீபதி ஆர்கேடின் கூட்டுப் பொழுதுபோக்கு மனையில் நீச்சல் குளம், உடற்பயிற்சி கூடம், நீராவிக் குளியல் அறை ஆகியவை உள்ளன. இந்த கட்டடத்தில் வசிப்பவர்கள் அனைவரும் சைவ உணவு உண்பவர்களாக இருக்க வேண்டும் என்ற குடியிருப்பு கட்டுப்பாடு உள்ளது. இந்த வகையான நடைமுறை இந்தியாவில் அசாதாரணமாகக் கருதப்படவில்லை.
# ஆர்-பேரங்காடி



**ஆர்-பேரங்காடி** (*R-Mall*) இந்தியாவிலுள்ள மும்பையின் புறநகர்ப் பகுதியான முலுண்டில் அமைந்துள்ளது. இப்பேரங்காடி 2003 ஆம் ஆண்டில் திறக்கப்பட்டது. இரன்வால் டெவலப்பர்சு என்ற தனியார் நிறுவனம் இப்பேரங்காடியை உருவாக்கியது. 700 அடி (210 மீ) முன்பக்கத்துடன் கூடிய 250,000 சதுர அடி (23,000 மீ<sup>2</sup>) பரப்பளவு கொண்ட இப்பேரங்காடியை ஐக்கிய இராச்சியத்தைச் சேர்ந்த சாப்மேன் டெய்லர் & பங்குதாரர்கள் என்பவரால் வடிவமைக்கப்பட்டது. ஆர் பேரங்காடியில் ஒவ்வொரு தளத்திலும் சுமார் 80,000 சதுர அடி (7,000 மீ<sup>2</sup>) பரப்பளவைக் கொண்ட 4-மாடி குளிரூட்டப்பட்ட கட்டடங்கள் உள்ளன. ஆர்-பேரங்காடியில் 7 நிலை நான்கு சக்கர வாகனம் நிறுத்துமிட வசதி உள்ளது. மும்பையின் இரண்டாவது பழமையான பேரங்காடியாகவும், மும்பை புறநகர் மாவட்டத்தில் உள்ள பழமையான பேரங்காடியாகவும் கருதப்படுகிறது.
# நிசாந்த சமரவீர


**நிசாந்த சமரவீர** ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர், 2024 இலங்கை நாடாளுமன்றத் தேர்தலில் காலி தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.  

## தேர்தல் வரலாறு
**நிசாந்த சமரவீரவின் தேர்தல் வரலாறு**

| 2024 நாடாளுமன்றம் | காலி மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# இசுலாமிய ஒத்துழைப்பு அமைப்பு



**இசுலாமிய ஒத்துழைப்பு அமைப்பு** ( அல்லது OIC; ) என்பது 1969 ஆம் ஆண்டு தொடங்கப்பட்ட ஒரு சர்வதேச அமைப்பு ஆகும். இது முன்னர் **இசுலாமிய மாநாட்டு அமைப்பு** என்று அழைக்கப்பட்டது. இது 57 உறுப்பினர்களைக் கொண்டுள்ளது. இதில் 48 நாடுகள் முசுலிம்களைப் பெரும்பான்மையாகக் கொண்டுள்ள நாடுகள் ஆகும். The organisation claims to be "முசுலிம் உலகத்தின் ஒட்டு மொத்த குரலாக" இருப்பதாகவும், "உலக அமைதி மற்றும் இணக்கத்தை ஊக்குவிக்கும் மன நிலையில் முசுலிம் உலகத்தின் விருப்பங்களை பாதுகாப்பதாகவும்" இந்த அமைப்பு கூறுகிறது.  
-
# நிர்மலம்மா


**நிர்மலம்மா** (*Nirmalamma*, 18 சூலை 1920 - 19 பிப்ரவரி 2009) என்பவர் தெலுங்கு திரைப்பட நடிகை ஆவார். இவர் 1000 க்கும் மேற்பட்ட படங்களில் தோன்றியுள்ளார். பல படங்களில் பாட்டி வேடங்களில் நடித்ததற்காக இவர் நன்கு அறியப்பட்டார். நிர்மலம்மா இரண்டு நந்தி விருதுகளைப் பெற்றுள்ளார்.  

## துவக்க கால வாழ்க்கை
இவர் பிரித்தானிய இந்தியாவின் மெதராசு மாகாணத்தில் இருந்த மச்சிலிப்பட்டினத்தில் பிறந்தார்.  

## திரைப்பட வாழ்க்கை
இவரது முதல் படம் 1943 இல் வெளியான *கருட கர்வபங்கம்* ஆகும். நிர்மலம்மா, தெலுங்கு திரையுலகில் என். டி. ராமராவ், நாகேஸ்வர ராவ், கிருஷ்ணா, எஸ். வி. ரங்கராவ், ராஜேந்திர பிரசாத், பி. பி. ஸ்ரீனிவாஸ், சிரஞ்சீவி, பாலகிருஷ்ணா, வெங்கடேஷ், நாகார்ஜுனா மற்றும் பல பிரபல நடிகர்களுடன் இணைந்து பணியாற்றியுள்ளார். எஸ். வி. கிருஷ்ணா ரெட்டி, ஈ. வி. வி. சத்தியநாராயணா ஆகிய இயக்குநர்களின் கிட்டத்தட்ட அனைத்து படங்களிலும் தோன்றிய கலைஞர்களில் இவரும் ஒருவர். ஐந்து தசாப்தங்களுக்கும் மேலான தனது திரைப்பட வாழ்க்கையில், இவர் 700 இக்கும் மேற்பட்ட படங்களில் நடித்துள்ளார். மேலும் 'மயூரி' படத்தில் நடித்ததற்காக சிறந்த துணை நடிகைக்கான நந்தி விருதைப் பெற்றார். 'சங்கராபரணம்', 'யமகோலா', 'பதஹரல்ல வயசு', 'சுவாதி முத்யம்', 'மாவி சிகுரு', 'சுப சங்கல்பம்' *சின்னோடு பெத்தோடு*, *படரெல்லா* வயசு, *கனகமஹாலட்சுமி ரிக்கார்டிங் டான்ஸ் ட்ரூப்*, *கேங் லீடர்*, *மாயலோடு*, *எகிரே பவுரமா, ரெண்டில்லா பூஜாரி*, *தேவதா* ( ஷோபன் பாபுவின் படம் ), சின்னராயுடு, *தளபதி*, அலிபாபா அர்தானூன தொங்கலு, *சீதாராம* *காரி அப்பாயி*, *மாமகாரு*, *ஆ ஒக்கடி அதக்கு*, *கார்தவ்யம்*, *சாலக்கி மொகுடு* மற்றும் *சடஸ்தாபு பெல்லம்* போன்ற படங்களில் இவரது பாத்திரங்கள் மறக்க முடியாதவை.  

இவர் நிர்மலா ஆர்ட்ஸ் என்ற படத்தயாரிப்பு நிறுவனத்தை நிறுவி, ரேலங்கி நரசிம்ம ராவ் இயக்கிய ராஜேந்திர பிரசாத் நடித்த *சாலக்கி மொகுடு சதஸ்தபு பெல்லம்* என்ற படத்தை தயாரித்தார்.  

பிரபல இயக்குனர் எஸ். வி. கிருஷ்ணா ரெட்டி இயக்கிய *பிரேமகு ஸ்வாகதம்* தான் இவர் கடைசியாக நடித்த படமாகும். தெலுங்கு திரையுலகின் வைரவிழா கொண்டாட்டமே இவர் கடைசியாக கலந்து கொண்ட பொது நிகழ்ச்சியாகும். அங்கு பிரபலங்கள் தெலுங்கு சினிமாவின் பல தலைமுறை நடிகர்களுக்கு அம்மா/பாட்டியாக நடித்ததற்காக இவரை நினைவு கூர்ந்தனர்.  

## தனிப்பட்ட வாழ்க்கை
இவருக்கு சொந்த குழந்தைகள் இல்லை. ஆனால் கவிதா என்ற மகளை தத்தெடுத்தார்.  

## விருதுகள்
நந்தி விருதுகள்  

- 1984 சிறந்த துணை நடிகை - *மயூரி*
- 1999 சிறந்த குணச்சித்திர நடிகை - *சீதாராம ராஜு*

## தேர்ந்தெடுக்கப்பட்ட திரைப்படவியல்
இது அவரது படங்களின் பகுதி பட்டியல்.  

### தமிழ் படங்கள்

- *இளமை ஊஞ்சலாடுகிறது* (1978)
- *ராஜ பார்வை* (1981)
- *தளபதி* (1991)
- *கலைஞன்* (1993)
- *ஒரு ஊரில் ஒரு ராஜகுமாரி* (1995)
- *கோயமுத்தூர் மாப்ளே* (1996)
# பைரோபாசுபோரைல் குளோரைடு



**பைரோபாசுபோரைல் குளோரைடு** (*Pyrophosphoryl chloride*) என்பது P<sub>2</sub>O<sub>3</sub>Cl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். O(POCl<sub>2</sub>)<sub>2</sub> என்ற அமைப்பு வாய்ப்பாட்டாலும் இச்சேர்மம் குறிக்கப்படுகிறது. இது ஒரு நிறமற்ற நீர்மம் ஆகும். ன் வேதியியல் கட்டமைப்பைப் பொறுத்தவரை, பைரோபாசுபோரைல் குளோரைடு ஓர் ஆக்சோ பாலத்தைப் பகிர்ந்து கொள்ளும் இரண்டு நான்முக பாசுபரசு தளங்களைக் கொண்டுள்ளது. பைரோபாசுபாரிக்கு அமிலமான O(PO(OH)<sub>2</sub>)<sub>2</sub> அமிலத்தின் வழிப்பெறுதியாகவும் கருதப்படுகிறது.  

இங்குள்ள வேதியியல் சமன்பாட்டில் விவரிக்கப்பட்டுள்ளபடி, பாசுபோரைல் குளோரைடை மெத்தனாலின் பாதி சமமான கரைசலுடன் சேர்த்து வினைபுரியச் செய்வதன் மூலம் பைரோபாசுபோரைல் குளோரைடு சேர்மம் பெறப்படுகிறது:  

::2 POCl<sub>3</sub> + CH<sub>3</sub>OH -> O(POCl<sub>2</sub>)<sub>2</sub> + CH<sub>3</sub>Cl + HCl  

பாசுபோரைல் குளோரைடு மூலம் ஆல்ககால்களை குளோரினேற்றம் செய்வதில் பைரோபாசுபோரைல் குளோரைடு ஓர் இடைநிலைப் பொருளாக முன்மொழியப்படுகிறது. இது வில்சுமியர்-ஆக்கு ஃபார்மைலேற்ற வினைகளுக்கான ஒரு வினைக்காரணியாகவும் செயல்படுகிறது.
# பைகுந்த்பூர் சட்டமன்றத் தொகுதி, பீகார்

**பைகுந்த்பூர் சட்டமன்றத் தொகுதி** *(Baikunthpur Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கோபால்கஞ்ச் மாவட்டத்தில் அமைந்துள்ளது. பைகுந்த்பூர், கோபால்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சபாபதி சிங் | சம்யுக்தா சோசலிச கட்சி |  |
| 1977 | பிரச் கிசோர் நரேன் சிங் | rowspan=2 | ஜனதா கட்சி</br> |
| 1980 |  |  |  |
| 1985 | rowspan=2 | இந்திய தேசிய காங்கிரசு</br> |  |
| 1990 |  |  |  |
| 1995 | லால்பாபு பிரசாத் யாதவ் | ஜனதா தளம் |  |
| 2000 | மஞ்சீத் குமார் சிங் | சமதா கட்சி |  |
| 2005 பிப் | தியோ | rowspan=2 | இராச்டிரிய ஜனதா தளம் |
| 2005 அக் |  |  |  |
| 2010 | மஞ்சீத் குமார் சிங் | ஐக்கிய ஜனதா தளம் |  |
| 2015 | மிதிலேசு திவாரி | பாரதிய ஜனதா கட்சி</br> |  |
| 2020 | பிரேம் சங்கர் பிரசாத் | இராச்டிரிய ஜனதா தளம் |  |

## தேர்தல் முடிவுகள்
### 2020
# கிண்டூர்



**கிண்டூர்** (*Kintoor* or *Kintur*), இந்தியாவின் உத்தரப் பிரதேசம் மாநிலத்தின் அவத் பிரதேசத்தில் அமைந்த பாராபங்கி மாவட்டத்தில் உள்ள *சிரௌலி கௌஸ்பூர்* வருவாய் வட்டத்தில் உள்ள பெரிய கிராமம் ஆகும். கிண்டூர் கிராமம் மாவட்டத் தலைமையிடமான பாராபங்கிக்கு மேற்கே 36.1 கிலோமீட்டர் தொலைவில் உள்ளது. 1857 சிப்பாய்க் கிளர்ச்சியின் போது கிண்டூர் கிராமத்தில் பிரித்தானிய கிழக்கிந்திய கம்பெனிக்கு எதிராக நடைபெற்ற சண்டைக்காக அறியப்படுகிறது.  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 1690 குடியிருப்புகள் கொண்ட கிண்டூர் கிராமத்தின் மக்கள் தொகை 9388 ஆகும். அதில் 4798 ஆண்கள் மற்றும் 4590 பெண்கள் இருந்தனர். இதன் மக்கள் தொகையில் 6 வயதிற்குட்பட்ட குழந்தைகள்17.03% ஆகும். பாலின விகிதம் 1000 ஆண்களுக்கு 957 பெண்கள் வீதம் உள்ளனர். சராசரி எழுத்தறிவு 53.85% ஆகும். பட்டியல் சமூக மக்கள் 799 ஆக உள்ளனர்.  
## கிண்டூர் கிராமத்தின் சிறப்புகள்

- கிண்டூர் கிராமத்தில் பாயும் காக்ரா ஆற்றின் கரையில் பழங்காலத்து அபூர்வ **பாரிஜாத மரம்** உள்ளது.
- சிவபெருமானுக்கு அர்ப்பணிக்கப்பட்ட குண்டேஸ்வர் கோயில் அமைந்துள்ளது.
### கொமெய்னி & காமெனியின் முன்னோர்
- கிண்டூர் கிராமத்தில் ஈரானின் அதியுயர் தலைவர்களான ரூகொல்லா கொமெய்னி மற்றும் அலி காமெனி ஆகியோர்களின் முன்னோரான சியா இசுலாம் மதகுரு *சையத் அகமது முசாவி இந்தி* என்பவர் முகலாயப் பேரரசின் ஆட்சியில், கிண்டூர் கிராமத்தில் வாழ்ந்தார். சையத் முசாவி இந்தி 1830ஆம் ஆண்டில் ஈராக்கில் நஜாப் நகரத்தில் அடக்கம் செய்யப்பட்ட சியா இசுலாமின் முதல் இமாம் இமாம் அலியின் புனித அடக்கத் தலத்தை வணங்கி, மஸ்சாத் நகரத்தில் குடியேறினார்.

## கிண்டூர் சண்டை

6 அக்டோபர் 1858 அன்று கிண்டூர் கிராமத்தில் 1857 சிப்பாய்க் கிளர்ச்சியை ஒடுக்கும் நடவடிக்கையில் பிரித்தானிய கிழக்கிந்திய கம்பெனிப் படைகள் மற்றும் கபூர்தலா இராச்சியப் படைகள் கிண்டூர் சண்டையில் ஈடுபட்டனர்.இப்போரில் பிரித்தானிய கிழக்கிந்தியப் படைகள் வெற்றி பெற்றது.
# காமேசுவர் நாத் சிங்



**காமேசுவர் நாத் சிங்** (*Kameshwar Nath Singh*) இந்தியாவைச் சேர்ந்த ஒரு கல்வியாளராவார். தெற்கு பீகார் மத்திய பல்கலைக்கழகத்தின் துணைவேந்தராக பணியாற்றினார். 1958ஆம் ஆண்டு சனவரி மாதம் முதல் தேதியன்று பிறந்தார். மார்ச் 2018ஆம் ஆண்டு மார்ச்சு மாதம் முதல் ஏப்ரல் 2021ஆம் ஆண்டு ஏப்ரல் மாதம் வரை உத்தரபிரதேச ராச்சர்சி டாண்டன் திறந்தநிலை பல்கலைக்கழகத்தின் துணைவேந்தராகவும் பணியாற்றினார். தனது கல்வி வாழ்க்கையில் சுற்றுச்சூழல் ஆய்வுகள், பிராந்திய மேம்பாடு மற்றும் மதிப்பு கல்வி ஆகிய பிரிவுகளில் பங்களித்தார். புவியியல் துறையின் தலைவராகவும், தீன் தயாள் உபாத்யாயா ஆராய்ச்சி அறக்கட்டளையின் நிறுவன இயக்குநராகவும் பணியாற்றியுள்ளார். பேராசிரியர் சிங் இருபது முனைவர் பட்ட மாணவர்களையும் ஒரு பிந்தைய முனைவர் பட்ட சக மாணவரையும் மேற்பார்வையிட்டார். எழுபதுக்கும் மேற்பட்ட ஆராய்ச்சி கட்டுரைகள், கொள்கை ஆவணங்கள் மற்றும் பதினேழு புத்தகங்களை வெளியிட்டுள்ளார்.  

கோரக்பூரில் உள்ள தீன் தயாள் உபாத்யாயா கோரக்பூர் பல்கலைக்கழகத்தில் பட்டம், முதுகலை பட்டம் மற்றும் முனைவர் பட்டங்கள் பெற்றார். 2014ஆம் ஆண்டில் புனேவில் உள்ள இந்திய டெக்கான் புவியியல் சங்கத்தின் சிறந்த புவியியலாளர் விருதை வென்றுள்ளார்.
# இருதய சங்கர் சிங்


**இருதய சங்கர் சிங்** (*Hridaya Shanker Singh*) இந்தியாவைச் சேர்ந்த ஒரு கல்வியாளராவார். உத்தரப் பிரதேசத்தில் உள்ள மா சாகும்பரி பல்கலைக்கழகத்தின் முதல் துணைவேந்தராக இருந்தார். அங்கு அவர் டிசம்பர் 31, 2021ஆம் ஆண்டு திசம்பர் மாதம் 31ஆம் தேதி முதல் பணியாற்றினார்.  

முன்னதாக பேராசிரியர் இருதய சங்கர் சிங் சௌத்ரி சரண் சிங் பல்கலைக்கழகத்தின் விலங்கியல் துறையில் பேராசிரியராகப் பணியாற்றி ஓய்வு பெற்றார். அங்கு இவர் 1983ஆம் ஆண்டு முதல் 2021ஆம் ஆண்டு வரை பணியாற்றினார். சௌத்ரி சரண் சிங் பல்கலைக்கழகத்தில் துணைவேந்தராகவும், தேர்வுக் கட்டுப்பாட்டாளராகவும், சர் சோட்டு ராம் பொறியியல் கல்லூரியின் இயக்குநராகவும் இருந்துள்ளார். இவர் உத்தரப் பிரதேசத்தில் உள்ள மகாராச்கஞ்சு மாவட்டத்தில் உள்ள பிரித்மங்கஞ்சு என்ற சிறிய நகரத்தைச் சேர்ந்தவராவார்.
# அக்னி சாட்சி


***அக்னி சாட்சி*** (*Agnisakshi*) என்பது லலிதாம்பிகா அந்தர்ஜனம் எழுதிய மலையாள புதினமாகும். இது முதலில் *மாத்ருபூமி ஆழ்சப்பதிப்ப* வார இதழில் தொடராக வெளியானது. பின்னர் 1976 ஆம் ஆண்டு கரண்ட் புக்ஸ் பதிப்பகத்தால் புத்தகமாக வெளியிடப்பட்டது. இது சமூக, அரசியல் விடுதலைக்கான போராட்டத்தில் ஈர்க்கப்பட்ட ஒரு நம்பூதிரி பெண்ணின் கதையைச் சொல்கிறது. அவளைப் பிணைத்திருக்கும் பாரம்பரியச் சங்கிலிகளை எளிதில் உடைக்க முடியாது தவிக்கிறாள். இந்த புதினம் சமூக அமைப்பு அதன் நடத்தையின் அம்சங்கள் குறித்த மறைமுகமான விமர்சனத்தைப் பற்றியதாக உள்ளது.  

லலிதாம்பிகை அந்தர்ஜனத்தின் ஒரே புதினம் *அக்னிசாட்சி* ஆகும். இவர் தனது சிறுகதைகள், கவிதைகள் போன்றவற்றிற்காக பிரபலமானவராவார். இவர் இந்தப் புதினத்தை தன் வயதான காலத்தில் எழுதினார். இது மலையாள புனைகதைகளில் ஒரு உன்னதமான படைப்பாக கருதப்படுகிறது. இது சாகித்ய அகாடமி விருதையும் கேரள சாகித்ய அகாடமி விருதையும் பெற்றது.  

## கதைச் சுருக்கம்
தேதிகுட்டி (தேவகி அல்லது சுமிதாரானந்தா) மணம்பிள்ளி இல்லம் என்ற பிரபலமான பிராமண குடும்பத்தைச் சேர்ந்த உன்னி நம்பூதிரியை மணக்கிறார். உன்னி நம்பூதிரி நல்லொழுக்கமுள்ளவர், அன்பானவர், ஆனால் தேத்திகுட்டியின் நவீன கருத்துக்களுக்கு ஒத்துப் போகும் மனப் பக்குவம் இல்லாத பழமைவாதியாவார். இதனால் விரக்தியடைந்த, தீதிகுட்டி கணவனை விட்டு நிரந்தரமாக பிரிந்து தன் தாய் வீட்டுக்குச் சென்றுவிடுகிறாள். தாய் வீட்டில் இருந்தபடி பெண் உரிமை, சாதி வேறுபாட்டுக்கு எதிராக குரல் கொடுத்தல் போன்றவற்றில் ஈடுபடுகிறாள். அதன் தொடர்ச்சியாக பொது வாழ்கைக்குச் செல்கிறாள். இறிதியில் தன் அடையாளங்களைத் துறந்து துறவியாகிறாள்.  

கடைசியாக, இமயமலையில், அவள் தன் பழைய தோழியும் உன்னியின் ஒன்றுவிட்ட சகோதரியுமான அறுபது வயது தங்கத்தைச் சந்திக்கிறாள். தங்கம் தனது கல்வியின் மூலம் புதிய வழ்வை அமைத்துக் கொள்ள குடும்பத்தில் போராடியவள். நீண்ட காலத்திற்குப் பிறகு சந்தித்த அவர்கள் கடந்துவந்த தங்கள் வாழ்கையைத் திரும்பி பார்க்கின்றனர்.  

## கருப்பொருள்கள்
புதினத்தில், ஆசிரியர் இரண்டு பெண் கதாபாதிரங்களான தேத்திகுட்டி (சுமிதாரானந்தா, தேவகி மனம்பிள்ளி அல்லது தேவி பென்), தங்கம் நாயர் மற்றும் ஒரு ஆண் கதாபாத்திரமான உன்னி நம்பூதிரி ஆகிய தனது மூன்று முக்கிய கதாபாத்திரங்களான மூலம் தெரிவு, பற்றின்மை, துறவு, அன்பு, பக்தி ஆகிய கருத்துக்களை ஆராய்கிறார்.  

## விருதுகள்

- 1977: கேந்திர சாகித்ய அகாடமி விருது
- 1977: கேரளச் சாகித்திய அகாதமி விருது *அக்னிசாட்சி* என்ற தலைப்பிலான ஆங்கில மொழிபெயர்ப்பு, 1980 இல் கேரளச் சாகித்திய அகாதமியால் வெளியிடப்பட்டது.

## திரைப்படத் தழுவல்
1999 இல், இந்தப் புதினத்தைத் தழுவி திரைப்படம் எடுக்கபட்டது. இதில் ரஜித் கபூர் உன்னி நம்பூதிரியாகவும், சோபனா தேவகியாகவும், பிரவீணா தங்கமாகவும் நடித்தனர். இந்தப் படத்தை சியாம்பிரசாத் திரைக்கதை எழுதி, இயக்கினார். இது தேசிய திரைப்பட விருதையும் கேரள அரசு திரைப்பட விருதுகில் எட்டையும் பெற்றது. இருப்பினும், இந்தப் படம் ஆன்மீகத்தையும் இந்துத்துவத்தைவையும் புகழ்பாடியதற்காக விமர்சிக்கப்பட்டது.
# பரௌலி சட்டமன்றத் தொகுதி, பீகார்


**பரௌலி சட்டமன்றத் தொகுதி** *(Barauli Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கோபால்கஞ்ச் மாவட்டத்தில் அமைந்துள்ளது. பரௌலி, கோபால்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | பிரசகிசோர் நரேன் சிங் | நிறுவன காங்கிரசு |  |
| 1977 | அகதுல் கபூர் | இந்திய தேசிய காங்கிரசு</br> |  |
| 1980 | இந்தியத் தேசிய காங்கிரசு (அ) |  |  |
| 1985 | அட்னான் கான் | rowspan=2 | இந்திய தேசிய காங்கிரசு</br> |
| 1990 | துருவ் நாத் சவுத்ரி |  |  |
| 1995 | எம் நெம்துல்லா | ஜனதா தளம் |  |
| 2000 | ராம் பிரவேசு ராய் | rowspan=4 | பாரதிய ஜனதா கட்சி</br> |
| 2005 பிப் |  |  |  |
| 2005 அக் |  |  |  |
| 2010 |  |  |  |
| 2015 | எம்.டி.நெமதுல்லா | இராச்டிரிய ஜனதா தளம் |  |
| 2020 | ராம் பிரவேசு ராய் | பாரதிய ஜனதா கட்சி</br> |  |
| 2025 | மஞ்சீத் குமார் சிங் | ஐக்கிய ஜனதா தளம் | } |

## தேர்தல் முடிவுகள்
### 2020